Apstiprināts

ar Jelgavas valstspilsētas pašvaldības domes

23.11.2023. lēmumu Nr.12/6

**JELGAVAS VALSTSPILSĒTAS PAŠVALDĪBAS SABIEDRĪBAS VAJADZĪBĀM ATSAVINĀMĀ NEKUSTAMĀ ĪPAŠUMA ATLĪDZĪBAS NOTEIKŠANAS KOMISIJAS NOLIKUMS**

*Izdots saskaņā ar*

*Ministru kabineta 2011.gada 15.marta noteikumu Nr.204*

*“Kārtība, kādā nosaka taisnīgu atlīdzību par sabiedrības*

*vajadzībām atsavināmo nekustamo īpašumu”3.punktu*

1. **VISPĀRĪGIE JAUTĀJUMI**
2. Jelgavas valstspilsētas pašvaldības Sabiedrības vajadzībām atsavināmā nekustamā īpašuma atlīdzības noteikšanas komisija (turpmāk - Komisija) ir Jelgavas valstspilsētas pašvaldības domes (turpmāk - Dome) izveidota institūcija sabiedrības vajadzībām nepieciešamā nekustamā īpašuma Sarmas ielā 2A, Jelgavā atsavināšanas procesa īstenošanai.
3. Komisija savā darbībā ievēro normatīvo aktu nosacījumus, Domes lēmumus un šo nolikumu.
4. Komisija savus uzdevumus veic patstāvīgi, sadarbojoties ar citām valsts un pašvaldības iestādēm un institūcijām, pieaicinātiem ekspertiem.
5. **KOMISIJAS KOMPETENCE**
6. Komisijas kompetencē ietilpst:
   1. noteikt sabiedrības vajadzībām nepieciešamā nekustamā īpašuma atsavināšanas atlīdzību atbilstoši normatīvajos aktos noteiktajai kārtībai;
   2. sagatavot nekustamā īpašuma atsavināšanai nepieciešamos dokumentus;
   3. nodrošināt iesniegto dokumentu konfidencialitāti normatīvajos aktos noteiktajā kārtībā;
   4. nepieciešamības gadījumā veikt citas ar nekustamā īpašuma atsavināšanu saistītas darbības;
   5. sarunu vešana starp nekustamā īpašuma īpašnieku un Domi par sabiedrības vajadzībām nepieciešamā nekustamā īpašuma atsavināšanu un atsavināšanas atlīdzības noteikšanu;
   6. patstāvīgi un/vai ar pieaicināto ekspertu, speciālistu palīdzību izvērtēt sabiedrības vajadzībām nepieciešamā nekustamā īpašuma īpašnieka priekšlikumus attiecībā uz viņam piederošā nekustamā īpašumu atsavināšanu Domei, tostarp zaudējumu noteikšanu, kas īpašniekam varētu rasties saistībā ar nekustamā īpašuma atsavināšanu, attiecīgi noraidot vai atbalstot tos, kā arī noteikt turpmākās darbības saistībā ar izvirzītajiem atsavināšanas priekšlikumiem;
   7. sagatavot darba uzdevumu sertificētam nekustamā īpašuma vērtētājam sabiedrības vajadzībām nepieciešamā nekustamā īpašuma novērtēšanai un iespējamo zaudējumu, kas varētu rasties nekustamā īpašuma atsavināšanas rezultātā īpašniekam, apmēra noteikšanai, kā arī pieprasīt skaidrojumus par nekustamā īpašuma vērtējumu un zaudējumu apmēra noteikšanu;
   8. normatīvajos aktos noteiktajos gadījumos ierosināt veikt atkārtotu sabiedrības vajadzībām nepieciešamā nekustamā īpašuma vērtēšanu;
   9. pieprasīt un saņemt nekustamā īpašuma atsavināšanai nepieciešamo informāciju un dokumentus no pašvaldības un valsts institūcijām, komercsabiedrībām;
   10. apmeklēt atsavināmo nekustamo īpašumu un iepazīties ar tā tehnisko stāvokli un dokumentiem;
   11. pieaicināt atsavināmā nekustamā īpašuma novērtēšanā speciālistus un ekspertus;
   12. pārbaudīt atsavināmā nekustamā īpašuma atsavināšanas noteikumu izpildi;
   13. uzaicināt uz Komisijas sēdēm atsavināmā nekustamā īpašuma īpašnieku, ja nepieciešams - sertificētu nekustāmā īpašuma vērtētāju un citus ekspertus vai speciālistus, kas noteikuši zaudējumu apmēru.
7. **KOMISIJAS STRUKTŪRA UN DARBA ORGANIZĒŠANA**

1. Komisiju 5 (piecu) locekļu sastāvā, tajā skaitā Komisijas priekšsēdētāju un Komisijas priekšsēdētāja vietnieku ieceļ Dome.
2. Komisijas priekšsēdētājs:
   1. organizē un vada Komisijas darbu;
   2. sasauc un vada Komisijas sēdes;
   3. paraksta Komisijas lēmumu;
   4. kontrolē pieņemto lēmumu izpildi;
   5. pārstāv Komisiju attiecībās ar valsts un pašvaldības institūcijām un privātpersonām.
3. Komisijas organizatorisko un tehnisko apkalpošanu nodrošina Jelgavas valstspilsētas pašvaldības iestāde “Centrālā pārvalde”. Komisijas sekretāru norīko ar Jelgavas valstspilsētas pašvaldības izpilddirektora rīkojumu.
4. Komisijas sēdes vada Komisijas priekšsēdētājs. Komisijas priekšsēdētāja prombūtnes laikā Komisijas darbu vada Komisijas priekšsēdētāja vietnieks.
5. Komisijas sēdes sasauc pēc vajadzības un tās ir atklātas, izņemot Komisijas sēdi, kurā tiek pieņemts lēmums par atsavināšanas atlīdzības noteikšanu.
6. Komisija ir tiesīga pieņemt lēmumu, ja Komisijas sēdē piedalās vairāk nekā puse no Komisijas locekļiem, tai skaitā Komisijas sastāvā iekļautie komisijas locekļi ar augstāko juridisko izglītību un augstāko izglītību finanšu vai grāmatvedības jomā.
7. Komisija lēmumu pieņem, atklāti balsojot ar klātesošo Komisijas locekļu balsu vairākumu. Balsīm sadaloties līdzīgi, izšķirošā ir Komisijas priekšsēdētāja balss vai Komisijas priekšsēdētāja prombūtnes laikā- Komisijas priekšsēdētāja vietnieka balss.
8. Komisijas sēdē ir tiesības piedalīties bez balsstiesībām sertificētam nekustamā īpašuma vērtētājam, konsultantiem, ekspertiem. Pieaicinātajiem speciālistiem ir tiesības izteikt neatkarīgu profesionālu viedokli un Komisijas lēmuma pieņemšanā viedoklim ir rekomendējošs raksturs.
9. Komisijas sēdes tiek protokolētas. Protokolu paraksta Komisijas priekšsēdētājs un Komisijas sekretārs.

Domes priekšsēdētājs A.Rāviņš